Val Kilmer

Val Edward Kilmer (31. joulukuuta 1959 Los Angeles, Kalifornia – 1. huhtikuuta 2025 Los Angeles, Kalifornia) oli yhdysvaltalainen näyttelijä. Hän aloitti elokuvanäyttelijänuransa vuonna 1984 näyteltyään sitä ennen teatterissa. Hänen läpimurtoroolinsa oli Jim Morrisonina Oliver Stonen elokuvassa The Doors (1991), jota seurasi sarja menestyselokuvia 1990-luvulla.

 Elämä ja ura 
Val Kilmer syntyi 31. joulukuuta 1959 Los Angelesissa Kaliforniassa. Hänen isänsä oli ilma- ja avaruuslaitteistojen toimittaja ja perustajaurakoitsija. Kilmer aloitti näyttelemisen high schoolissa yhdessä ystävänsä Kevin Spaceyn kanssa, josta myös tuli tunnettu näyttelijä. Kilmer kävi Hollywood Professional Schoolin sekä New Yorkin Juilliard Schoolin, jossa hän oli teatterijaoksen nuorin opiskelija.

Näyttelijänuransa Kilmer aloitti teatterin lavalla New Yorkissa. Hänen ensimmäinen elokuvaroolinsa oli vakoilijaparodiassa Top Secret – huippusalaista (1984). Sitä seurasi sarja sivuosia elokuvissa kuten Top Gun – lentäjistä parhaat (1986). Kilmerin läpimurto oli rocktähti Jim Morrisonin rooli Oliver Stonen elokuvassa The Doors (1991). Kilmer myös lauloi itse elokuvan lauluosuudet soundtrackille.

Seuraavissakin elokuvissaan Kilmer esitti yhdysvaltalaisia legendoja, kuten revolverisankari Doc Hollidayta elokuvassa Tombstone (1993) ja Elviksen haamua elokuvassa True Romance (1993). Hän esitti Batmania elokuvassa Batman Forever (1995). Samalla Kilmer alkoi saada mainetta hankalana työtoverina, joka riiteli ohjaajiensa kanssa. Ohjaajat kuten Joel Schumacher, Richard Stanley ja John Frankenheimer ovat arvostelleet Kilmeriä lapselliseksi ja röyhkeäksi riidanhaastajaksi. Kilmerin itsensä mukaan hänen maineensa johtuu siitä, että hän ei ole suostunut mielistelemään studiopomoja ja rahoittajia vaan välittää vain näyttelemisestä.

Kilmer tunnetaan useista suhteistaan viihdealan naistähtiin, kuten Cheriin, Michelle Pfeifferiin ja Cindy Crawfordiin. Kilmer tapasi tulevan vaimonsa Joanne Whalleyn Willow’n kuvauksissa vuonna 1987, ja he menivät naimisiin seuraavana vuonna. Heille syntyi kaksi lasta, tytär Mercedes vuonna 1991 ja poika Jack vuonna 1995, ennen kuin liitto päättyi eroon 1996.

Kilmerin kerrottiin vuonna 2015 joutuneen sairaalaan kurkkuleikkaukseen. Hän vahvisti vuonna 2017 sairastavansa kurkkusyöpää. Syövän ja sen vuoksi tehtyjen hoitotoimenpiteiden, kuten trakeostomian, vuoksi hän menetti puheäänensä. Elokuvassa Lumiukko (2017) hänen vuorosanansa jälkiäänitti toinen näyttelijä. Top Gun: Maverick -elokuvaa (2022) varten hänelle rakennettiin keinotekoinen ääni syväoppimiseen perustuvan tietokoneohjelman avulla.

Vuonna 2021 julkaistiin myötäsukainen omaelämäkertaelokuva Val, joka perustuu Kilmerin kuvaamiin kotivideoihin.

Kilmer kuoli huhtikuussa 2025 keuhkokuumeeseen.

Filmografia
 Vuosi  Suomenkielinen nimi  Alkuperäinen nimi  Rooli 1984  Top Secret – huippusalaista  Top Secret!  Nick Rivers 1985  Neropatti  Real Genius  Chris Knight 1986  Top Gun – lentäjistä parhaat  Top Gun  Tom ”Iceman” Kazanski 1988  Willow – suuri seikkailu  Willow  Madmartigan 1989  Billy the Kid - lännen lainsuojaton  Billy the Kid Billy the Kid (William Bonney)  1989  Tapa minut  Kill Me Again  Jack Andrews 1991 The Doors  Jim Morrison  1992  Ukkossydän  Thunderheart  Ray Levoi1993  Vaarallinen McCoy  The Real McCoy  J.T. BarkerTrue Romance  MentorTombstone  Doc Holliday1995 Batman Forever  Batman/Bruce Wayne Heat – ajojahti  Heat  Chris Shiherlis1996  Tohtori Moreaun saari  The Island of Dr. Moreau  Montgomery Yön metsästäjät  The Ghost and the Darkness  Col. John Henry Patterson 1997  Pyhimys  The Saint  Simon Templar 1998  Egyptin prinssi  The Prince of Egypt  Mooses/Jumala (äänirooli)1999  Ensi silmäyksellä  At First Sight  Virgil ”Virg” Adamson Kuningas Joe  Joe the King  Bob Henry 2000 Pollock  Willem DeKooning  Red planet – punainen planeetta  Red Planet  Robby Gallagher 2002  Salton Sea  The Salton Sea   Danny Parker/ Tom Van AllenRun for the Money  Mark C. Cornell2003 Masked and Anonymous  karjapaimen  Wonderland Murders  Wonderland  John Holmes Kadoksissa  The Missing  Jim Ducharme Blind Horizon  Frank Kavanaugh 2004 Spartan  Scott Stateside  Skeer Mindhunters  Jake Harris Aleksanteri  Alexander  Filippos II  2005 Kiss Kiss, Bang Bang  ay Perry2006  Undercover – katujen säännöt  10th & Wolf  MurthaPlayed  DillonMoscow Zero  AndreyDéjà Vu  Paul Pryzwarra The Ten Commandments: The Musical  Mooses 2007 Have Dreams, Will Travel  Henderson2008 Conspiracy  MacPhersonDelgo   Bogardus (äänirooli)Columbus Day  John CologneFelon  John Smith2:22  Maz2009 The Steam Experiment  JimmyAmerican Cowslip  Todd InglebrinkThe Thaw  Kruipen Paha poliisi – määräsatama New Orleans  Bad Lieutenant: Port of Call – New Orleans  Stevie PruitHardwired  VirgilDouble Identity  Nicholas Pinter2010  Bloodworth  Provinces of Night  Warren BloodworthMacGruber  Dieter Von CunthThe Traveler  Mr. NobodyGun  Angel2011 Kill the Irishman  Joe Manditski Viiden päivän sota  5 Days of War  DutchmanTwixt  Hall Baltimore2012 Seven Below  Bill McCormickThe Fourth Dimension  HectorBreathless  Dale2013 Standing Up  HofstadderRiddle  seriffi RichardsPalo Alto  Stewart Lentsikat  Planes  Bravo (äänirooli) 2014  Tom Sawyer & Huckleberry Finn  Tom Sawyer & Huckleberry Finn  Mark Twain2017 Song to Song  Duane Lumiukko  The Snowman  Gert RaftoThe Super  Walter  2018 1st Born  Biden 2020 A Soldier’s Revenge  DuanePaydirt  sheriffi Tucker  2021  The Birthday Cake  Uncle Angelo  2022 Top Gun: Maverick  Tom ”Iceman” Kazanski

 Televisio 
 Vuosi  Nimi  Rooli  Jaksot 1985  ABC Afterschool Specials  Eric  ”One Too Many” 2004  Entourage  The Sherpa  ”The Script and the Sherpa” 2007  Num3rot  Mason Lancer  ”Trust Metric”2008  Comanche Moon  Inish Scull  3 jaksoa XIII  La Mangouste  2 jaksoa 2008–2009  Ritari Ässä  K.I.T.T.  18 jaksoa 2013  Life’s Too Short   oma itsensä  ”Easter Special”

 Lähteet 

Aiheesta muualla

 Val Kilmerin kotisivut

Luokka:Yhdysvaltalaiset elokuvanäyttelijät
Luokka:Vuonna 1959 syntyneet
Luokka:Vuonna 2025 kuolleet
Luokka:Seulonnan keskeiset artikkelit
Luokka:Amerikanruotsalaiset